A4-0134/97

Ψήφισμα σχετικά με την ανακοίνωση της Επιτροπής «Ευρώπη - Ασία: στρατηγική συνεργασίας στον ενεργειακό τομέα» (COM(96) 0308 - C4-0495/96)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(96) 0308 - C4-0495/96),

- έχοντας υπόψη το ψήφισμά του της 14ης Ιουνίου 1995 σχετικά με την ανακοίνωση της Επιτροπής «Προς μία νέα στρατηγική για την Ασία» ((ΕΕ C 166 της 3.7.95, σελ. 64)),

- έχοντας υπόψη το ψήφισμά του της 14ης Νοεμβρίου 1996 σχετικά με τη Λευκή Βίβλο της Επιτροπής «Ενεργειακή πολιτική για την Ευρωπαϊκή Ένωση» ((ΕΕ C 362 της 2.12.96, σελ. 279)),

- έχοντας υπόψη την οδηγία και τις προτεραιότητες που θέτει το Συμβούλιο στον κανονισμό (EOK) αριθ. 0443/92 περί χρηματοδοτικής και τεχνικής βοήθειας καθώς και οικονομικής συνεργασίας με τις αναπτυσσόμενες χώρες της Λατινικής Αμερικής και της Ασίας ((ΕΕ L 52 της 27.2.1992, σελ. 1)), στο 4ο πρόγραμμα-πλαίσιο δράσης της Ευρωπαϊκής Κοινότητας στον τομέα Ε& Α (1194-1998)(Απόφαση αριθ. 12110/94/ΕΚ της 26ης Απριλίου 1994 ((ΕΕ L 126 της 18.5.1994, σελ.1))) καθώς και στην πρόταση κανονισμού του Συμβουλίου όσον αφορά τη θέσπιση πολυετούς προγράμματος για την προώθηση της διεθνούς συνεργασίας στον τομέα της ενέργειας (COM(95)0197),

- έχοντας υπόψη ότι το Συμβούλιο κάλεσε την Επιτροπή να υποβάλει προτάσεις για την προώθηση συγκεκριμένων πρωτοβουλιών ενεργειακής συνεργασίας στο πλαίσιο της νέας στρατηγικής για την Ασία,

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας και τις γνωμοδοτήσεις της Επιτροπής Προϋπολογισμών, της Επιτροπής Εξωτερικών Οικονομικών Σχέσεων και της Επιτροπής Ανάπτυξης και Συνεργασίας (A4-0134/97),

Α. λαμβάνοντας υπόψη ότι εντός των επόμενων δεκαπέντε ετών η αγορά ενέργειας της Ασίας θα σημειώσει σημαντική ανάπτυξη και ότι μέχρι το 2005 ενδέχεται να φτάσει η Ασία να καταναλώνει το 28% των παγκόσμιων ενεργειακών αποθεμάτων[semigr ]

B. λαμβάνοντας υπόψη ότι οι υπάρχουσες ενεργειακές τεχνικές, π.χ. στον τομέα του άνθρακα και της πυρηνικής ενέργειας, και τα μελλοντικά σχέδια μεγάλης κλίμακας, π.χ. τα σχέδια για μεγάλα υδροηλεκτρικά έργα που δύνανται να καταστρέψουν πολύτιμους οικολογικούς τόπους και να συμβάλουν στην εξαφάνιση της πολιτιστικής κληρονομιάς και των βιοτόπων των αυτόχθονων λαών, δημιουργούν κινδύνους των οποίων η μείωση επιβάλλεται προς το συμφέρον όχι μόνον της Ασίας αλλά και της Ευρώπης[semigr ]

Γ. λαμβάνοντας υπόψη ότι μερικά από τα μεγάλα σχέδια κατασκευής υδροηλεκτρικών σταθμών σε πολλές χώρες της Ασίας θα μπορούσαν να διαταράξουν και να υποβαθμίσουν τα οικοσυστήματα των χωρών αυτών[semigr ]

Δ. λαμβάνοντας υπόψη ότι η ενέργεια έχει ιδιαίτερη σημασία για τις γυναίκες της υπαίθρου εφόσον, πολύ συχνά, εκείνες είναι οι μόνες υπεύθυνες για τη συλλογή καυσίμων υλικών και την παρασκευή τροφής σε χώρους με έντονη παρουσία καπνού[semigr ]

Ε. λαμβάνοντας υπόψη ότι χώρες όπως το Μπουτάν και το Νεπάλ είχαν το 1994 κατά κεφαλήν κατανάλωση 20 χιλιογράμμων ισοδύναμου πετρελαίου, ενώ άλλες όπως η Κίνα, η Ταϊλάνδη, η Μαλαισία και η Σιγκαπούρη καταναλώνουν περισσότερο από 600 χιλιόγραμμα ισοδύναμου πετρελαίου ανά κάτοικο, σε σύγκριση με 4000 για την Ευρώπη και περίπου 8000 για τις ΗΠΑ[semigr ]

ΣΤ. έχοντας υπόψη τα συμπεράσματα που εξήχθησαν στη Διάσκεψη Κορυφής του Ρίο σχετικά με την προστασία του περιβάλλοντος

1. χαιρετίζει το γεγονός ότι η Eπιτροπή επιθυμεί να αρχίσει διάλογο με τις χώρες της Ασίας στον τομέα της ενεργειακής πολιτικής[semigr ]

2. επισημαίνει ότι η ανακοίνωση της Επιτροπής ορθώς θίγει το θέμα της συνεργασίας της ΕΕ με την Ασία στον ενεργειακό τομέα, ωστόσο αναφέρεται μόνο στη στρατηγική της ΕΕ και όχι ολόκληρης της Ευρώπης όσον αφορά τη συνεργασία αυτή [semigr ] καλεί την Επιτροπή να διεξαγάγει διάλογο με στόχο την αποτροπή κινδύνων για τον άνθρωπο και το περιβάλλον[semigr ]

3. επικρίνει τις ανεπάρκειες της ανάλυσης όσον αφορά την παρούσα ενεργειακή κατάσταση στις χώρες της Ασίας[semigr ]

4. υπενθυμίζει προηγούμενες δηλώσεις της ότι, αν και είναι επίσης απαραίτητο ένα γενικό πλαίσιο για την Ασία, είναι ωστόσο ουσιώδες να επιλεγεί διαφοροποιημένη προσέγγιση έναντι των διαφόρων χωρών και εμπορικών εταίρων στην Ασία[semigr ]

5. θεωρεί αναγκαίο, εφόσον υπάρχουν θετικές εμπειρίες με την Joint- Implementation, να αναλάβει η Επιτροπή πρωτοβουλίες προκειμένου να συναφθούν με μεμονωμένες χώρες της Ασίας συμβάσεις οι οποίες θα οδηγήσουν σε επαληθεύσιμη στρατηγική σχετικά με τη μείωση των εκπομπών διοξειδίου του άνθρακα[semigr ]

6. αναμένει συγκεκριμένες προτάσεις και επισημάνσεις από την Επιτροπή σχετικά με το πως μπορούν να χρηματοδοτηθούν οι τεράστιες ενεργειακές πρωτοβουλίες στην Ασία[semigr ]

7. αναμένει ότι τα κράτη μέλη του ΟΟΣΑ, ιδίως οι ΗΠΑ, η Ιαπωνία και ο Καναδάς, θα συντονίσουν στενά την πολιτική τους για την Ασία, κυρίως στον τομέα της ασφάλειας, του εφοδιασμού και του περιβάλλοντος[semigr ]

8. καλεί την Επιτροπή να διασφαλίσει τον καλύτερο συντονισμό της ενεργειακής πολιτικής μεταξύ των διαφόρων γενικών διευθύνσεών της[semigr ]

9. εκτιμά ότι, στο πλαίσιο της συνεργασίας μεταξύ ΕΕ και Ασίας, η προστασία του περιβάλλοντος, καθώς και η βελτίωση της ασφάλειας εφοδιασμού και η συμμετοχή στις ενεργειακές αγορές της Ασίας, δεν πρέπει να τίθενται σε δεύτερη μοίρα έναντι της δικαιολογημένης επιθυμίας αύξησης του ενεργειακού εφοδιασμού και πρέπει να έχουν την απόλυτη προτεραιότητα στην ενεργειακή συνεργασία μεταξύ ΕΕ και Ασίας[semigr ]

10. ζητεί από την Επιτροπή να διασφαλίσει ότι η συνεργασία καλύπτει επίσης την κατάρτιση και την έρευνα και ζητεί από το Συμβούλιο να μην αντιταχθεί στις αναγκαίες αυξήσεις πιστώσεων[semigr ]

11. θεωρεί ότι η ΕΕ θα πρέπει να προωθήσει ενεργά την ανάπτυξη και τη χρήση ανανεώσιμων πηγών ενέργειας στην Ασία και αποδίδει ιδιαίτερη σημασία στην καλύτερη χρησιμοποίηση της ξυλείας, των υδάτων, των αποβλήτων, της ηλιακής ενέργειας και της αιολικής ενέργειας[semigr ]

12. υποστηρίζει ότι, όσον αφορά την υδροηλεκτρική ενέργεια, πρέπει να δοθεί έμφαση στα έργα μικρότερης κλίμακας προκειμένου να ελαχιστοποιηθούν οι επιπτώσεις στο περιβάλλον και στους αυτόχθονες πληθυσμούς[semigr ]

13. πιστεύει ότι μία από τις προτεραιότητες της ΕΕ, σε σχέση με τα προγράμματα πυρηνικής ενέργειας που εφαρμόζονται στην Ασία, θα πρέπει να είναι η υποστήριξη των διεθνών δραστηριοτήτων με στόχο τη διασφάλιση του μέγιστου δυνατού επιπέδου ασφαλείας στην ειρηνική χρήση της πυρηνικής ενέργειας[semigr ]

14. υπογραμμίζει ότι η εξοικονόμηση ενέργειας και η βελτίωσή της στην Ασία αποτελούν σημαντικό στόχο της συνεργασίας μεταξύ ΕΕ και Ασίας[semigr ]

15. επισημαίνει ότι, όσο αυξάνει ο πλούτος, τόσο είναι πιθανότερο να χρησιμοποιούνται πιο ρυπογόνα προϊόντα, όπως οχήματα και ψυγεία που λειτουργούν με πετρέλαιο και κλιματιστικές μονάδες που μπορούν να προκαλέσουν σοβαρές ζημιές στο περιβάλλον. Θα πρέπει να εξεταστεί η παραγωγή καθαρότερων και οικολογικότερων αγαθών και μεθόδων. Οι ασιατικές χώρες έχουν ήδη αντιμετωπίσει τα προβλήματα που προκάλεσαν οι ρυπογόνες χώρες στις ίδιες τις επικράτειές τους και τον υπόλοιπο κόσμο και έχουν τη δυνατότητα να αποφύγουν την παγίδα αυτή[semigr ]

16. υποστηρίζει και τονίζει το στόχο της Επιτροπής να δοθεί προτεραιότητα σε λύσεις αποκέντρωσης όσον αφορά την ηλεκτροδότηση των αγροτικών περιοχών και των αστικών περιφερειών[semigr ]

17. καλεί την Επιτροπή να δώσει προτεραιότητα στην ανάπτυξη πηγών ενέργειας στην ύπαιθρο, ώστε να ανακουφισθούν οι γυναίκες από τις δυσκολίες και τους κινδύνους για την υγεία τους που σχετίζονται με τη χρήση καυσίμων υλικών όπως τα καυσόξυλα και η κοπριά και να δοθεί η δυνατότητα χρήσης της ηλεκτρικής ενέργειας σε αντλίες νερού και ψυγεία για τη φύλαξη εμβολίων[semigr ]

18. υπογραμμίζει ότι η συνεργασία στον ενεργειακό τομέα καλύπτει επίσης την έρευνα και τις μεταφορές[semigr ] τονίζει τη σπουδαιότητα των εξαγωγών περιβαλλοντικά φιλικών τεχνολογιών και των ανταλλαγών τεχνολογίας[semigr ] εκτιμά ότι οι ευρωπαϊκές γνώσεις και τεχνολογίες στους τομείς της οικονομικής χρήσης των ενεργειακών πηγών και της προστασίας του περιβάλλοντος από τη ρύπανση μπορούν να εξαχθούν στην Ασία προς όφελος τόσο της Ασίας όσο και της Ευρώπης[semigr ]

19. καλεί την Επιτροπή να εξακριβώσει σε ποιο βαθμό έχουν ολοκληρωθεί, σε διάφορες χώρες της Ασίας, οι έρευνες στον ενεργειακό τομέα καθώς και να αναπτύξει τόσο τη συνεργασία όσο και την ανταλλαγή ερευνητών προκειμένου να προκύψουν αμοιβαία οφέλη για την Ασία και την ΕΕ[semigr ]

20. καλεί την Επιτροπή, να περιορίσει τη συνεχή αύξηση των εκπομπών διοξειδίου του άνθρακα, στην Ασία και να μεριμνήσει για τη μείωση των εκπομπών διοξειδίου του άνθρακα στην Ευρώπη[semigr ]

21. καλεί την Επιτροπή να εκπονήσει Πράσινη Βίβλο, όπως έχει ήδη πράξει σε σχέση με τις 70 αναπτυσσόμενες χώρες της Αφρικής, της Καραϊβικής και του Ειρηνικού (χώρες ΑΚΕ), σχετικά με την ενεργειακή συνεργασία με την Ασία, το οποίο θα επιτρέψει την έναρξη σχετικού διαλόγου καθώς πλησιάζει ο 21ος αιώνας[semigr ] εκτιμά ότι το πρώτο κεφάλαιο της σπουδαιότατης αυτής πρωτοβουλίας θα πρέπει να αφορά τις χώρες της Κεντρικής Ασίας (Καζακστάν, Κιργισία, Ουζμπεκιστάν, Τατζικιστάν, Τουρκμενιστάν και Μογγολία), λόγω της γεωγραφικής τους εγγύτητας με την Ευρώπη[semigr ]

22. καλεί την Επιτροπή, λαμβάνοντας υπόψη την ανάγκη συμμετοχής του ιδιωτικού τομέα στην ενεργειακή ανάπτυξη της Ασίας, της οποίας πραγματική τροχοπέδη αποτελεί η ανεπάρκεια των υπαρχουσών νομοθετικών και θεσμικών δομών, να ενεργοποιήσει τις διαδικασίες κύρωσης όσων συμφωνιών εταιρικής σχέσης και συνεργασίας εκκρεμούν ακόμη, όπου αυτό είναι δυνατό, σύμφωνα με τις αρχές της δημοκρατίας και των ανθρωπίνων δικαιωμάτων,

23. υπενθυμίζει ότι απαραίτητη προϋπόθεση για την αποδοτική ευρωασιατική συνεργασία στον τομέα της ενέργειας αποτελεί ο προγραμματισμός της υπό όρους αμοιβαίου οφέλους[semigr ]

24. διαπιστώνει με ικανοποίηση ότι απέναντι στη σοβαρότατη πρόκληση που αποτελεί η ευρωασιατική συνεργασία στον τομέα της ενέργειας η Επιτροπή έχει διαπιστώσει την ανάγκη σημαντικής αύξησης του προϋπολογισμού που η Κοινότητα αφιερώνει στις δραστηριότητες αυτές[semigr ]

25. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.